Michael Laudrup

Michael Laudrup (15. juni, 1964) je danski nogometaš.

Rođen je u sportskoj porodici. Otac Finn je također bio danski nogometni reprezentativac. Majka se profesionalno bavila rukometom.

Za reprezentaciju Danske je debitovao na svoj 18. rođendan, 1982. godine, u utakmici koju se igrali protiv Norveške i postigao gol. Godine 1982 je proglašen najboljim danskim igračem. 1983. godine potpisuje ugovor sa Juventusom koji ga posuđuje Laziju zbog ispunjene kvote od dva stranca. 1984. godine učestvuje na Evropskom prvenstvu u nogometu u Francuskoj gdje Danska osvaja treće mjesto.

1985. se vraća u Juventus te s njime postaje prvak Italije i svijeta. Te iste godine zauzima 4. mjesto u anketi "France Footballa" za najboljeg igrača Evrope. Iste godine biva ponovno proglašen najboljim igračem Danske.

1986. godine sa reprezentacijom Danske odlazi na Svjetsko nogometno prvenstvo u Meksiku sa epitetom favorita. Poslije izvrsne igre u grupnoj fazi takmičenja, Danska biva eliminirana od strane Španije u osmini finala. Par sljedećih Laudrupovih godina u Juventusu nisu bile na razini prethodnih. No, njih su pratile i brojne ozljede te velika osobna tragedija. 1988. godine na EP-u u Njemačkoj, Danska reprezentacija doživljava neuspjeh.

1989. godine prelazi u Barcelonu pod vođstvom Johan Cruyffa. Sa Laudrupom, kao jednim od glavnih igrača, FC Barcelona osvaja četiri puta uzastopno prvenstvo Španije. Zbog svađe sa tadašnjim selektorom Danske, Laudrup ne nastupa na EP 1992. godine u Švedskoj kada Danska osvaja po prvi put u svojoj historiji prvo mjesto.

U ljeto 1994. godine prelazi u najljućeg rivala Barcelone - Real Madrid. Dvije godine kasnije ponovo mijenja klupsku adresu. Ovaj put za Vissel iz Kobea iz Japana. Klupsku karijeru završava u Holandiji, gdje sa AFC Ajaxom osvaja duplu krunu Holandije. Reprezentativnu karijeru okončava nastupom na SP u Francuskoj 1998. godine gdje Danska ulazi među osam najboljih reprezentacija.
1999. u Barceloni je službeno proglašen najboljim igračem španske lige u periodu od 1975-2000. Ukupno je za dansku reprezentaciju postigao 37 golova u 104 utakmice. Danas radi kao trener u španskom klubu RCD Mallorca.

 Vanjski linkovi 

Michael Laudrup na realmadrid.com
Michael Laudrup na myjuve.it
Michael Laudrup  na dbu.dk
Michael Laudrup  na worldfootball.net
Michael Laudrup na footballdatabase.eu

Kategorija:Rođeni 1964.
Kategorija:Biografije, Frederiksberg
Kategorija:Danski nogometaši
Kategorija:Nogometaši Kjøbenhavns Boldkluba
Kategorija:Nogometaši Brøndbyja
Kategorija:Nogometaši Lazija
Kategorija:Nogometaši Juventusa
Kategorija:Nogometaši Barcelone
Kategorija:Nogometaši Real Madrida
Kategorija:Nogometaši Vissel Kobea
Kategorija:Nogometaši Ajaxa
Kategorija:Igrači na Evropskom prvenstvu u nogometu 1984.
Kategorija:Igrači na Svjetskom prvenstvu u nogometu 1986.
Kategorija:Igrači na Evropskom prvenstvu u nogometu 1988.
Kategorija:Igrači na Kupu kralja Fahda 1995.
Kategorija:Igrači na Evropskom prvenstvu u nogometu 1996.
Kategorija:Igrači na Svjetskom prvenstvu u nogometu 1998.
Kategorija:Danski nogometni treneri
Kategorija:Živi ljudi